ই-কমার্সে যাচ্ছে টুইটার - কর্পোরেট
কর্পোরেট
ই-কমার্সে যাচ্ছে টুইটার
কর্পোরেট ম্যাগাজিন
4 বছর ago
ই-কমার্স বা অনলাইনে পণ্য কেনা-বেচার সুবিধা চালু করতে পারে মাইক্রোব্লগিং সাইট টুইটার। টুইটের মাধ্যমে পণ্য বিক্রির সেবা চালু করতে বিভিন্ন পদক্ষেপ নিচ্ছে টুইটার কর্তৃপক্ষ। সম্প্রতি রিকোড নামের একটি প্রযুক্তিভিত্তিক ওয়েবসাইট টুইটারের নতুন ই-কমার্স সেবার একটি স্ক্রিন শট দিয়ে এ সংক্রান্ত তথ্য প্রকাশ করেছে।
ই-কমার্স চালু করতে এরমধ্যেই স্ট্রাইপ নামের একটি অনলাইন পেমেন্ট সার্ভিসের সঙ্গে চুক্তিও সম্পন্ন করেছে টুইটার। এখন অনলাইন কমার্স সাইট ফ্যান্সি ডটকমের সঙ্গে যৌথ উদ্যোগে এ সেবা চালুর পরিকল্পনা করছে টুইটার কর্তৃপক্ষ। প্রযুক্তিবিষয়ক ওয়েবসাইট সিনেট এক খবরে এ তথ্য জানিয়েছে।
ই-কমার্স সেবা চালু হলে টুইটার থেকে বা টুইটারের অ্যাপ্লিকেশন ব্যবহার করে অনলাইনে পণ্য কেনাকাটা করার সুযোগ পাবেন ব্যবহারকারীরা। এর নাম হতে পারে ‘টুইটার কমার্স’।
তবে টুইটার বা ফ্যান্সি ডটকম কর্তৃপক্ষের কেউই রিকোড প্রকাশিত তথ্যের বিষয়ে নিশ্চিত করেননি ।
টুইটার থেকে পণ্য কিনলে ক্রেতাকে অর্থ পরিশোধের জন্য টুইটার বন্ধ করতে হবে না বরং আরেকটি স্ক্রিনে পেমেন্ট ও শিপিং সংক্রান্ত তথ্য জানতে পারবেন ক্রেতা। তবে অনলাইনে কেনা কাটার ক্ষেত্রে চার্জ বিষয়ে এখনও কোনো তথ্য প্রকাশিত হয়নি।
Comments
comments
Categories: অর্থনীতি
Tags: ই-কমার্স, টুইটার
Leave a Comment
কর্পোরেট
Powered by WordPress
Back to top